અનિતાએ પોતાની આ સફર વિશે કહ્યું કે શા માટે તેણે પોતાની કંપની એન્ડ સાથે શરૂ કરી. તેનો ઉદ્યોગસાહસિક બનવાનો નિર્ણય તેના માટે પસંદગી નહીં પણ એક ફરજિયાત મુદ્દો હતો. તેમણે કહ્યું હતું, ‘લગભગ 20 વર્ષ પહેલા, મેં વસ્ત્રોનું કલેક્શન તૈયાર કર્યું હતું, જેના માટે મને ખરેખર ગૌરવ હતું. ડિઝાઈન્સ કે જે આજની યુવા કામકાજી મહિલાઓ કે જે મહિલાઓ પશ્ચિમી પરિધાનો સાથે પ્રયોગો કરવા તૈયાર છે, તેમને અનુરૂપ હતી. જો કે મેં જ્યાં પણ એ પરિધાન મોકલ્યા તેમાંથી કોઈ બુટિકે તેનો સ્વીકાર ન કર્યો. પરંતુ તેનાથી મારો આત્મવિશ્વાસ ડગ્યો નહોતો અને મેં નિર્ણય લીધો કે હું એ મારી જાતે જ કરીશ – અને આ રીતે એન્ડનો જન્મ થયો અને આજે તે ઘરેઘરે જાણીતું નામ છે.’